|  |  |
| --- | --- |
| **NAROČNIK** | |
| **Naziv in sedež** | **Splošna bolnišnica dr. Franca Derganca Nova Gorica**  **Ulica padlih borcev 13A**  **5290 Šempeter pri Gorici** |
| **ID št. za DDV** | SI11427205 |
| **Matična številka** | 5055695 |
| **Poslovni račun** | SI56 0475 0000 0756 845 |
| **Telefon** |  |
| **E-pošta** |  |
| **Skrbnik pogodbe** |  |
| **Podpisnik** | prim. Nataša Fikfak, dr. med., spec. int. med. in hemat. |

in

|  |  |  |  |
| --- | --- | --- | --- |
| **PONUDNIK/IZVAJALEC** | **Poslovodeči partner** | **Partner 2** | **Partner X** |
| **Naziv in sedež** |  |  |  |
| **ID št. za DDV** |  |  |  |
| **Matična številka** |  |  |  |
| **Poslovni račun** |  |  |  |
| **Telefon** |  |  |  |
| **E-pošta** |  |  |  |
| **Skrbnik pogodbe** |  | | |
| **Podpisnik** |  | | |

sklepata

|  |
| --- |
| **OKVIRNI SPORAZUM <predmet naročila> številka <številka pogodbe>** |

1. člen

PODLAGA POGODBE IN VELJAVNOST

|  |  |
| --- | --- |
| **Oznaka javnega naročila, ki je podlaga za sklenitev okvirnega sporazuma** | , objava na portalu e-naročanje dne pod številko ter na portalu EU dne pod številko |

2. člen

PREDMET

1. Predmet okvirnega sporazuma je dobava tekstilnih izdelkov in obutve.

SKUPINE *(ustrezno označiti):*

Oblačila za osebje bolnišnice in bolnike

Obutev za osebje bolnišnice

Posteljnina, brisače, krpe

Ostali tekstilni izdelki

Vrsta, lastnosti, kakovost in opis predmeta pogodbe so okvirno opredeljeni v obrazcu ePRO – Specifikacije, ki je priloga pogodbe. Opisi v specifikacijah so okvirni in služijo zgolj za orientacijo ponudnikom ter nikakor ne pomenijo, da naročnik ne bo naročal drugačnega blaga iz posameznih skupin.

Naročnik količine in izvedbene pogoje opredeli v vsaki drugi (pogodbeni) fazi postopka, takrat stranke okvirnega sporazuma v svojih ponudbah tudi predložijo cene. Naročnik se z okvirnim sporazumom zavezuje, da bo v primeru, če bo naročal blago, ki je predmet tega okvirnega sporazuma, pozval ponudnike, stranke okvirnega sporazuma, k oddaji ponudb na način, naveden v nadaljevanju.

Natančne specifikacije blaga naročnik poda strankam okvirnega sporazuma v posameznem povpraševanju. Dobava blaga se izvaja na način in pod pogoji, določenimi v tem okvirnem sporazumu. Naročnik na podlagi okvirnega sporazuma odpira konkurenco za posamezno konkretno povpraševanje ali za določeno časovno obdobje (praviloma enkrat letno).

3. člen

KOLIČINE, CENE IN IZVEDBENI POGOJI

|  |  |  |  |  |  |  |
| --- | --- | --- | --- | --- | --- | --- |
| **Lokacija realizacije** | | Splošna bolnišnica dr. Franca Derganca Nova Gorica  Ulica padlih borcev 13A  5290 Šempeter pri Gorici | | | | |
| **Način realizacije** | | Dobava | | | Sprememba cen | |
| DDP naročnik | | | Fiksna cena | |
| **Dobavni rok** | | Določen ob vsakokratnem povpraševanju | | | | |
| **Plačilni rok** | | 30 dni od dneva prejema pravilno izstavljenega računa, ki ni zavrnjen v roku osmih dni od prejema | | | | |
| **Pooblaščeni predstavniki strank za naročanje** | | **Na strani naročnika** | | **Na strani izvajalca** | | |
| Ime in priimek:  Tel. št.:  E-pošta: | | Ime in priimek:  Tel. št.:  E-pošta: | | |
| **Zamuda in pogodbena kazen** | | **Višina** | | **Maksimalna višina** | | |
| 0,5 % od pogodbene vrednosti za vsak dan zamude | | vendar največ 5 % pogodbene vrednosti. | | |
| **Finančno zavarovanje ni zahtevano.** | | | | | | |
| **Finančno zavarovanje** | Vrsta zavarovanja | | Vrednost in valuta | | | Veljavnost  (od / do) |
| **Za dobro izvedbo pogodbenih obveznosti** | Podpisana in žigosana bianco menica skupaj s pooblastilom za izpolnitev ali poroštvo, in jo bo moral izbrani dobavitelj predložiti ob dodelitvi naročila. | | 10% od vrednosti posameznega naročila za vsako naročilo nad 10.000€ | | | Od dodelitve posameznega naročila do 1 mesec po zadnji dobavi |

4. člen

DOBAVA IN OBVEZNOSTI POGODBENIH STRANK

* + 1. S tem okvirnim sporazumom se izvajalec zaveže, da bo naročniku dobavil ter izročil v last in posest blago, naročnik pa mu bo za to plačal dogovorjeno pogodbeno ceno.
    2. Dobavo, ki je predmet pogodbe, opravi izvajalec v skladu z navodili naročnika in s specifikacijami.
    3. Izvajalec mora naročnika, o nameravani dobavi preko elektronske pošte ali pisno obvestiti vsaj 1 delovni dan pred dobavo. V obvestilu mora navesti uro možnega začetka dobave, način dobave in količino blaga. Naročnik mora prevzem potrditi najkasneje v enem delovnem dnevu po prejemu obvestila. Naročnik blaga, ki ni bilo tako najavljeno ali katerega dobava poteka v nasprotju z dogovorjenim načinom, ni dolžan sprejeti.
    4. Naročnik se obvezuje, da bo:
       - izpolnil vse predvidene obveznosti v roku in na predviden način;
       - zagotovil razpoložljivost potrebnih človeških, informacijskih in finančnih virov;
       - plačal dobavljeno blago v dogovorjenem roku.
    5. Izvajalec se obvezuje, da bo:
       - svoje naloge opravil strokovno in s skrbnostjo dobrega strokovnjaka;
       - izvedel svoje pogodbene obveznosti v dogovorjenem roku;
       - takoj pisno opozoril naročnika na okoliščine, ki bi lahko otežile ali onemogočile kvalitetno in pravilno dobavo;
       - na zahtevo naročnika predložil dokazila o kakovosti blaga oziroma skladnosti z dokumentacijo v zvezi z oddajo javnega naročila;
       - omogočal ustrezen nadzor naročniku.
    6. Neutemeljena zavrnitev naročila ali odstopanje od naročenega načina dobave pomeni kršitev pogodbene obveznosti, zaradi katere lahko naročnik izvede kritni kup, razdre okvirni sporazum, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    7. Za potrebe izvajanje tega okvirnega sporazuma pogodbeni stranki uporabljata elektronsko komunikacijo (v pogodbi navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

5. člen

PREVZEM

* + 1. Prevzem blaga se opravi z dobavnico, ki jo na podlagi pravilno izročenega količinsko in kakovostno ustreznega blaga ter spremljajočih dodatkov in listin, podpišeta skrbnika pogodbe ali pooblaščenca obeh strank.
    2. Z dnem podpisa dobavnice je prevzem opravljen, razen pri naročnikovi zamudi, ko se šteje, da je prevzem opravljen z dnem zamude, če je dobava povsem pravilna. Na dobavnici morajo biti razvidne: količina, opis in serijske številke artiklov.
    3. Naročnik je dolžan vse napake in pomanjkljivosti, ki jih bo odkril, javiti izvajalcu po elektronski pošti. Izvajalec je dolžan napake in pomanjkljivosti odpraviti takoj, če to ni možno, pa v primernem času.
    4. Blago, za katero se bo ugotovilo, da kakorkoli odstopa od navedb v dokumentaciji v zvezi z oddajo javnega naročila ali ponudbeni dokumentaciji, ali ni skladno z določili okvirnega sporazuma in s specifikacijami, bo zavrnjeno, zaradi česar bo izvajalec prešel v zamudo. Enako velja, če bo neskladnost ugotovljena za katerikoli dokument, ki bi moral biti blagu priložen. Zavrnitev bo označena na dobavnici/prevzemnem zapisniku.
    5. Če se izkaže, da dobava ponujenega blaga ni možna zaradi objektivnega razloga, lahko naročnik brez kakršnihkoli obveznosti odda naročilo drugemu ponudniku, lahko pa sprejme nadomestno izpolnitev skladno s predpisi, ki urejajo obligacijsko področje, pri tem pa mora imeti nadomestno blago v vsakem pogledu enake ali boljše lastnosti.
    6. Naročnik, ki v roku ni pripravljen prevzeti pravilno napovedanega blaga ali pa pravočasno ne odgovori na obvestilo izvajalca, preide v zamudo. Prav tako preide v zamudo naročnik, ki ob dobavi ne podpiše predložene dobavnice/prevzemnega zapisnika.
    7. Izvajalec izstavi naročniku račun na podlagi dobavnice/prevzemnega zapisnika, ki ga je ob izvajalčevi pravilni izpolnitvi podpisal naročnik.

6. člen

ZAMUDA IN POGODBENA KAZEN

* + 1. V primeru, da izvajalec zamuja z dobavo blaga/izvedbo iz razlogov, ki niso na strani naročnika ter ne gre za opravičeno zamudo, je dolžan plačati pogodbeno kazen.
    2. Pogodbena kazen se obračuna pri plačilu pogodbene cene.
    3. Pogodbeni stranki soglašata, da naročnik ni dolžan sporočiti izvajalcu, da si pridržuje pravico do pogodbene kazni, če je prevzel blago potem, ko je izvajalec z njeno dobavo zamujal.
    4. Če izvajalec zamuja z dobavo toliko, da bi lahko naročniku nastala škoda ali da bi dobava izgubila pomen, lahko naročnik nadomestno blago naroči pri drugem izvajalcu na stroške zamudnika (pri tem uporabi dano zavarovanje dobre izvedbe pogodbenih obveznosti), lahko pa zahteva povrnitev dejanske škode ali razdre pogodbo.
    5. Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.

7. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da:
       - kupljeno blago deluje brezhibno, nima stvarnih napak in ni storil pravnih napak pri svoji izvršitvi;
       - bo na kupljenem blagu ob izročitvi v posest pridobil lastninsko pravico;
       - kupljeno blago popolnoma ustreza vsem tehničnim opisom, karakteristikam in specifikacijam, ki so bile dane v okviru dokumentacije v zvezi z oddajo javnega naročila in ponudbene dokumentacije;
       - je blago popolnoma enako vzorčnemu, ki je bila dano na testiranje, če je bilo pred nakupom s strani izvajalca to opravljeno;
       - bo naročnik pridobil vse pravice, ki so vezane na blago, izvajalec pa bo brezhibno izvrševal vse obveznosti, ki so vezane na blago.
    2. Jamstvo izvajalca za skrite napake na blagu velja še 180 dni po dobavi (pri sukcesivni dobavi šteto od dneva zadnje dobave). Če se v tem roku pri kateremkoli kosu dobavljenega blaga pokažejo zgoraj našteta odstopanja ali napake, lahko naročnik zahteva nadomestno dobavo.

8. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

9. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Če je dogovorjeno zavarovanje za dobro izvedbo pogodbenih obveznosti, mora izvajalec ob dobavi naročniku izročiti finančno zavarovanje v zahtevani obliki, v višini in z veljavnostjo, kot je določeno v okvirnem sporazumu, ki ga lahko naročnik unovči pod naslednjimi pogoji:
       - če se bo izkazalo, da izvajalec dobave ne opravi v skladu z zahtevami okvirnega sporazuma ali s specifikacijami;
       - če bo naročnik razdrl okvirni sporazum zaradi kršitev ali zamude na strani izvajalca;
       - če izvajalec objavi nesolventnost, prisilno poravnavo ali stečaj;
       - če bo izvajalec kršil zaupnost podatkov.

10. člen

POSLOVNA SKRIVNOST IN ZAUPNI PODATKI

* + 1. Pogodbeni stranki sta sporazumni, da vsi podatki, do katerih bi prišli pri izvajanju okvirnega sporazuma, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo okvirnega sporazuma.
    2. Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.
    3. Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz okvirnega sporazuma. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami okvirnega sporazuma.
    4. Obveznost varovanja podatkov se nanaša tako na čas izvrševanja okvirnega sporazuma, kot tudi za čas po tem. V primeru kršitve določb o varovanju poslovne skrivnosti, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.

11. člen

KONČNE DOLOČBE

* + 1. Nična je pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:
       - pridobitev posla ali
       - za sklenitev posla pod ugodnejšimi pogoji ali
       - za opustitev dolžnega nadzora nad izvajanjem pogodbenih obveznosti ali
       - za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.
    2. Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
    3. V vsakem primeru lahko katera od pogodbenih strank od pogodbe odstopi, s tem da glede na razlog odstopa izbere za nasprotno stran primeren čas ter poravna vse stroške, ki jih s tem povzroči.
    4. Za urejanje medsebojnih obveznosti in pravic, ki niso izrecno dogovorjene z okvirnim sporazumom, se uporabljajo določila Obligacijskega zakonika in drugi predpisi, ki urejajo pogodbene odnose.
    5. Pogodbeni stranki se dogovorita, da bosta poskušali vse spore iz okvirnega sporazuma rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz okvirnega sporazuma odločalo stvarno pristojno sodišče po sedežu naročnika.
    6. Ta okvirni sporazum je sestavljen v dveh izvodih, od katerih prejme vsaka pogodbena stranka po en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | 4 leta po sklenitvi. |
| **Predčasna odpoved pogodbe** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neutemeljena zavrnitev naročila s strani izvajalca, odstopanje od naročenega načina dobave/izvedbe ali nekvalitetno oziroma nepravilno opravljena dobava/izvedba. | Ad 2, 3, 4, 5, 6) Z dnem, ko izvajalec prejme obvestilo o odpovedi pogodbe. |
| 1. Zamuda izvajalca ali napake pri dobavi/izvedbi, ki bistveno zmanjšajo pomen posla. |
| 1. Če izvajalec dobavi nekvalitetno blago in ga na zahtevo naročnika ne zamenja. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| 1. Če naročnik za tekoče leto nima zagotovljenih finančnih sredstev. | 1. 2 meseca od prejema pisnega obvestila |
| 1. Če naročnik ne poravna zapadlih obveznosti. | 1. Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz te pogodbe in nastalo škodo. | 1. Z dnem, ko nasprotna stranka prejme obvestilo o odpovedi pogodbe. |

|  |  |  |
| --- | --- | --- |
| **Naročnik** |  | **Ponudnik/Izvajalec** |
| Splošna bolnišnica dr. Franca Derganca Nova Gorica  Ulica padlih borcev 13A  5290 Šempeter pri Gorici |  |  |
| Šempeter pri Gorici, dne |  | , dne |
| Podpisnik: prim. Nataša Fikfak, dr. med., spec. int. med. in hemat. |  | Podpisnik: |